26.08.2024.a nr 5-46

 Harjumaa Spordiliit

 juhataja Sirje Tikerpäe

**HARJUMAA 2024. a KOOLIDEVAHELISTE MEISTRIVÕISTLUSTE**

**KOMPLEKSARVESTUSE JUHEND**

# **A ÜLDOSA**

# **I OLEMUS**

**1.**Kompleksarvestus hõlmab Harjumaa Spordiliidu poolt korraldatavaid koolidevahelise arvestusega meistrivõistlusi kaheksal spordialal ja on ellu kutsutud stimuleerimaks Harjumaa (siin ja edaspidi mõeldakse märksõna Harjumaa all Harju maakonna territooriumit ilma Tallinna linnata) koolides õppivate laste regulaarset tegelemist kehakultuuri ja spordiga.

**2.**Kompleksarvestus on üheks osaks strateegiadokumendist ”Arengustrateegia ”Eesti sport 2030”” ja Rahvastiku Tervise Arengukava 2020-2030 alalõigus ”Rahvastiku kehalise aktiivsuse suurendamine” sätestatud põhimõtete elluviimisel Harjumaal.

**3.**Läbi kompleksarvestuse rakendamise soovib Harjumaa Spordiliit anda omapoolse panuse tervisespordi ühe peaeesmärgi – füüsiliselt terve ja igakülgselt arenenud kodaniku kasvatamine - saavutamisele.

**4.**Võistluste võistkondlikust iseloomust tulenevalt loodetakse kaasa aidata kollektiivsustunde arendamisele ja “oma kooli” tunde tekkimisele.

**5.**Rakendades Harjumaa Spordiliidu poolt korraldatavatel ja läbiviidavatel koolidevahelistel meistrivõistlustel kompleksarvestust, soovitakse stimuleerida tublimaid Harjumaa koole ning aktiivsemaid koolilapsi ja õpetajaid.

### II EESMÄRK

**6.**Edendada regulaarset ja massilist tevisespordialast tegevust Harjumaa koolides.

**7.**Selgitada spordialade ja kompleksarvestuse parimad koolid eraldi kolmes arvestusgrupis.

**8.**Selgitada tublimad lapsed ja parimad koolide võistkonnad erinevatel spordialadel.

### III AEG JA SISU

**9.**Kompleksarvestus kestab 01. jaanuar 2024. a kuni 31. detsember 2024. a.

**10.**Kompleksarvestus hõlmab koolidevahelisi meistrivõistlusi kergejõustikus, murdmaajooksus, murdmaasuusatamises, ujumises, jalgpallis, korvpallis, rahvastepallis ja võrkpallis.

### IV OSAVÕTJAD

**11.**Kompleksarvestuse programmi kuuluvatel võistlustel lubatakse osaleda kõikidel Harjumaa omavalitsusüksuste (Harjumaa linnad ja vallad ilma Tallinna linnata) territooriumil asuvate koolide võistkondadel, mis on komplekteeritud konkreetse võistluse toimumise hetkel selles koolis õppivatest õpilastest.

**12.**Võistelda lubatakse ainult ühes vanusegrupis.

**13.**Pallimängude ja teiste võistkondlike alade võistkondade kompekteerimisel võib Harjumaa Spordilliit erandkorras lubada võistlustele nende koolide võistkondi, kus reeglipärane võistkondade moodustamine on vastavate klasside õpilaste väikese arvu tõttu võimatu.

Sellistel juhtudel lubatakse võistkondade moodustamisel kasutada nooremates klassides õppivaid lapsi.

Erandi tegemise aluseks on koolipoolne kirjalik taotlus, mis on esitatud hiljemalt eelregistreerimise tähtajaks.

**14.**Võistkondliku iseloomuga spordialade võistkondade komplekteerimisel võib Harjumaa Spordiliit erandkorras lubada võistlustele kahe erineva kooli õpilastest moodustatud võistkondi.

Sellist erandit lubatakse kasutada juhul, kus reeglipärane võistkondade moodustamine ühe kooli baasil on mõlemal koolil vastavates klassides õppivate õpilaste väikese arvu tõttu võimatu.

Erandi tegemise aluseks on koolidepoolne taotlus, mis on esitatud hiljemalt eelregistreerimise tähtajaks.

**15.**Juhendi punktis 13 kirjeldatud erandi tegemisel võib Harjumaa Spordiliit (lähtudes koolipoolsest õigeaegselt esitatud ning põhjendatud taotlusest) teha erandi ka juhendi punktis 12 kehtestatud reegli kohta.

**16.**Täpsemad nõuded, piirangud ja erandid võistkondade moodustamiseks on kirjas iga kompleksarvestusse kuuluva spordiala võistlustingimustes eraldi.

## V PAREMUSJÄRJESTUSE SELGITAMINE

**17.** 2024. aasta Harjumaa koolidevahelise kompleksarvestuse paremusjärjes-tuse selgitamiseks summeeritakse koolide poolt seitsmelt paremalt spordialalt kogutud kohapunktid (st, et arvesse läheb kaheksast võimalikust seitse paremat spordiala).

**18.**Arvestust peetakse kolmes grupis –

a) 10-12 klassirühm

b) 1-9 klassirühm - suured koolid (õpilaste arv põhikooli osas 375 ja rohkem)

c) 1-9 klassirühm - väiksed koolid (õpilaste arv põhikooli osas 374 ja vähem)

 **18.1** Klassirühmade koosseisu määratlemisel lähtutakse Haridus- ja Teadusministeeriumi poolt kalendriaasta alguse seisuga esitatud õpilaste arvust.

**19.**Kõikidel kompleksarvestusse kuuluvatel spordialadel antakse koolide koondvõistkondadele punkte järgmiselt:

I koht spordialal (eraldi igale rühmale) – 30 punkti; II koht – 29 punkti; III koht – 28 punkti jne.

 **19.1.** Juhendi üldosa punkti 14 alusel osaleva võistkonna poolt saavutatud punktid arvestatakse mõlemale koolile võrdselt vastavalt selle võistkonna poolt saavutatud kohale.

**20.**Juhul kui kaks või enam kooli koguvad kompleksarvestuse kokkuvõttes võrdse arvu punkte, saab parema koha kool, kes saavutas erinevatel spordialadel (konkreetse kooli seitse paremat spordiala) kõrgemaid kohti. Kui ka see ei selgita paremusjärjestust, saab kompleksarvestuses kõrgema koha kool, kes saavutas parema koha kergejõustikus.

**21.**Võistkonna või võistkonna liikmete ebasportliku käitumise korral või eksimisel ausa mängu reeglite vastu, eemaldatakse võistkond nendelt võistlustelt, annulleeritakse võistkonna poolt saavutatud võistkondlik koht ning tühistatakse nimetatud võistkonna poolt oma koolile toodud punktid.

Sellekohase otsuse võivad vastu võtta võistluste peakohtunik ja/või Harjumaa Spordiliidu esindaja.

Lõppenud võistluste puhul korrigeeritakse varem väljakuulutatud paremus-järjestust ja pooleliolevate võistluste puhul jätkatakse varem väljakuulutatud kava kohaselt.

### VI AUTASUSTAMINE

#### 22.Kolme paremat sportlast individuaalaladel ning kolme parema koha saavutanud võistkonna liikmeid võistkondlikel aladel autasustatakse Harjumaa koolinoorte meistrivõistluste medali ja Harjumaa Spordiliidu diplomiga. Kolme paremat võistkonda võistkonnavõistlustel autasustatakse Harjumaa Spordiliidu diplomiga.

#### 23.Võistkondlikult autasustatakse kõikidel kompleksarvestusse kuuluvatel spordialadel iga arvestusrühma (kokku kolm) parima kooli võistkonda rändkarikaga.

**24.**Kompleksarvestuse üldkokkuvõttes autasustatakse kõigis kolmes arvestusgrupis Harjumaa parimat kooli rändkarikaga ning rahalise preemiaga.

### VII REGISTREERIMINE

***25.****Eelregistreerimine*

Kõikidest kompleksarvestusse kuuluvate spordialade võistlustest osavõtuks on nõutav võistkondade eelregistreerimine. Võistkondade eelregistreerimine tuleb teostada konkreetse spordiala võistlustingimuste juures sätestatud korra kohaselt ja kindlaksmääratud tähtajaks.

***26.****Registreerimine*

Võistlejate ja võistkondade registreerimisel palume kasutada käesoleva juhendi lisadena kehtestatud registreerimislehti ja osavõtukaarte.

### VIII MAJANDAMINE

**27.**Kõikide kompleksarvestusse kuuluvate spordialade võistluste korral-damisega seotud kulud kannab Harjumaa Spordiliit. Võistlejate lähetamisega ja toitlustamisega seotud kulud kannavad võistlejad ise või neid lähetanud organisatsioonid.

### IX ÜLDISELT

#### 28.Kõik juhendis määratlemata ja võistluste käigus tekkivad küsimused lahendab konkreetse spordiala peakohtunik koos võistluste organisaatoritega kohapeal.

Kõikidel koolidevahelise kompleksarvestuse programmi kuuluvate spordialade võistlustel vastutavad võistlejad oma sportliku ettevalmistustaseme ja tervisliku seisundi eest ise.

#### 29.Informatsioon:

#### Harjumaa Spordiliit

#### aadress Sirge 2, 10618 Tallinn

#### tel 5165092, 5165093

e-post harju.spordiliit@harjusport.ee

kodulehekülg [www.harjusport.ee](http://www.harjusport.ee)

### KOMPLEKSARVESTUSSE KUULUVAD SPORDIALAD

 I Jalgpall

 II Korvpall

 III Rahvastepall

 IV Võrkpall

 V Kergejõustik

 VI Murdmaateatejooks

 VII Teatesuusatamine

 VIII Teateujumine

## V KERGEJÕUSTIK

##### 1. Võistluste olemus

Toimub kaks võistlust. Koolidevahelised talvised kergejõustiku võistlused ja koolidevahelised võistlused staadioni teatejooksudes. Mõlemal võistlusel võisteldakse neljas erinevas vanuserühmas. Keskkoolide/gümnaasiumide ja põhikoolide võistkonnad võistlevad ühises arvestuses.

**1.1. Aeg ja koht**

Talvised võistlused – **19.märtsil 2024.a Lasnamäe Kergejõustikuhallis** algusega kell 10:00

Teatejooksudes – **18.septembril 2024.a Kuusalu staadionil** algusega kell 10:00

##### 2. Võistluste programm

#### *2.1. Talvised kergejõustiku võistlused*

alad 10 – 12 klassid 8 – 9 klassid 6 – 7 klassid kuni 5 klassid

 poisid tüdrukud poisid tüdrukud poisid tüdrukud poisid tüdrukud

60 m x x x x x x x x

400 m x

600 m x x x x

1000 m x x x

kaugushüpe x x x x x x x x

kõrgushüpe x x x x x x x x

kuulitõuge x x x x x x

6 kg 4 kg 5 kg 3 kg 4 kg 3 kg

Kaugushüppes on kõikidel osalejatel kolm katset. Kuulitõukes on kõikidel kolm katset. Kõrgushüppes algkõrgust ei kehtestata. 60 m jooksudes finaaljookse ei korraldata.

***2.2. Staadioni teatejooksude võistlused***

alad 10 – 12 klassid 8 – 9 klassid 6 – 7 klassid kuni 5 klassid

 poisid tüdrukud poisid tüdrukud poisid tüdrukud poisid tüdrukud

4 x 50 m x x

4 x 100 m x x x x x x

4 x 400 m x x x x x

4 x 800 m x x x

pendelteade

 5 + 5 x x x x

##### 3. Registreerimine

**3.1.** *Eelregistreerimine*

Mõlemal võistlusel on võistlustest osavõtuks nõutav võistkondade eelregistreerimine.

Eelregistreerimine loetakse teostatuks juhul kui osalev kool on hiljemalt **16.märtsiks 2024.a** (talvine kergejõustik) ning **13.septembriks 2024.a** (staadioni teatejooksud) teatanud oma osavõtust.

Osavõtust saab teatada:

1. e-postiga, aadressil – harju.spordiliit@harjusport.ee

2. telefoniga, helistades numbril 5165092 või 58111926

**3.2** **.** *Registreerimine:*

Võistlejate nimelisel registreerimisel ning osavõtukaartide täitmisel palume kasutada spordiliidu kodulehel aadressiga [www.harjusport.ee](http://www.harjusport.ee) koos kergejõustiku võistluste juhendi ja ajakavadega paiknevaid registreerimislehti ja osavõtukaarte.

**Registreerimislehel palume täita kõik lahtrid.**

Mõlemad võistlused korraldatakse osavõtukaartidega. Mandaatkomisjon osavõtukaartide vastuvõtmiseks töötab võistluspäeval võistluspaigas kell 9:00 – 9:30.

**4. Võistkondade suurused, vanusegrupid ja arvesse minevate tulemuste arv:**

Mõlemad võistlused korraldatakse neljale vanusegrupile.

Vanusegruppide määratlemisel lähtutakse õpilaste kuuluvusest konkreetse klassi õpilaste nimekirjadesse (mitte õpilaste tegelikust vanusest).

Koolide koondvõistkondi lubatakse komplekteerida ainult nendes klassides õppivatest sportlastest.

###### *4.1. Talvistel kergejõustiku võistlustel*

on kooli võistkonna maksimaalseks suuruseks:

1) 10 – 12 klassidele 5 poissi ja 5 tüdrukut arvesse läheb 5 + 5 tagajärge

2) 8 – 9 klassidele 5 poissi ja 5 tüdrukut arvesse läheb 5 + 5 tagajärge

3) 6 – 7 klassidele 5 poissi ja 5 tüdrukut arvesse läheb 5 + 5 tagajärge

4) kuni 5 klassidele 5 poissi ja 5 tüdrukut arvesse läheb 5 + 5 tagajärge

Üks sportlane tohib võistelda maksimaalselt kahel võistluste programmi kuuluval alal, kusjuures ühel alal võib kooli esindada üks sportlane.

Erandiks on kuni 5 klasside võistkonnad – siin läheb nii poiste kui ka tüdrukute arvestuses kooli võistkonnal kahe jooksu distantsi peale arvesse kolm tagajärge – nt poiste programmi kuuluvatel jooksudistantsidel (60 m ja 600 m) võib kool ühel, enda poolt valitud distantsil olla esindatud kahe sportlasega.

Erandjuhul võib kool ühes vanusrühmas olla esindatud kahe võistkonnaga, seda tingimusel, et vähemalt üks võistkond on täielikult, e. maksimaalse suurusega komplekteeritud (st, et võistkond kogub 5 + 5 tagajärge), kusjuures koolidevahelises arvestuses toob punkte kõrgemale kohale tulnud võistkond.

Kool võib esineda ka mittetäielikult komplekteeritud võistkonnaga.

###### *4.2. Teatejooksu võistlustel*

on kooli koondvõistkonna suurus piiramatu.

Üks sportlane tohib võistelda kõigis kolmes võimalikus teatejooksus.

Üks kool võib ühes teatejooksus esineda mitme võistkonnaga, kusjuures punkte toob parim võistkond ja teine võistkond punkte kinni ei hoia.

5. Paremusjärjestuse selgitamine ja autasustamine

**5.1.** Talvistel kergejõustiku võistlustel selgitatakse võistlejate individuaalne paremusjärjestus näidatud tagajärgede põhjal. Teatejooksude võistlustel selgitatakse teatejooksu võistkondade vaheline paremusjärjestus aegade põhjal (finaaljookse ei korraldata).

Kõikidel võistlusprogrammi kuuluvatel individuaalaladel ja teatejooksudes autasustatakse kolme paremat sportlast ja kolme parema teatejooksu võistkondade liikmeid Harjumaa koolinoorte meistrivõistluste medali ja Harjumaa Spordiliidu diplomiga.

Kolme paremat teatejooksu võistkonda kõikidel võistlusprogrammi kuuluvatel aladel autasustatakse Harjumaa Spordiliidu diplomitega.

**5.3.** Koolidevaheline paremusjärjestus talvistel kergejõustiku ja teatejooksude võistlustel.

*Talvine kergejõustikus*

Koolidevaheline paremusjärjestus selgitatakse kooli konkreetsesse võistkonda kuuluvate sportlaste poolt kogutud kohapunktide liitmise teel. Individuaalaladel saab I koht 50 punkti; II koht – 49 punkti; III koht – 48 punkti jne.

10-12 klassirühmas liidetakse koolidele 10 parema tulemuse eest antavad kohapunktid ja 1-9 klassirühmade mõlemas grupis liidetakse 27 parema (30 st võimalikust) tulemuse eestantavad kohapunktid.

Võrdsete punktide korral saab koolidevahelises arvestuses kõrgema koha kool, kellel on rohkem paremaid individuaalseid kohti.

*Teatejooksudes*

Koolidevaheline paremusjärjestus selgitatakse konkreetse kooli teatejooksu võistkondade poolt kogutud kohapunktide liitmise teel.

Teatejooksudes saab I koht 50 punkti; II koht – 49 punkti; III koht – 48 punkti jne.

10-12 klassirühmas grupis liidetakse 5 parema tulemuse eest antavad kohapunktid ja 1-9 klassirühma mõlemas grupis liidetakse 12 parema (15 st võimalikust) tulemuse eest antavad kohapunktid.

Võrdsete punktide korral saab koolidevahelises arvestuses kõrgema koha kool, kellel on rohkem paremaid võistkondlikke kohti.

**5.4.** Koolidevaheline paremusjärjestus kergejõustiku võistlustel.

Koolidevaheline paremusjärjestus (eraldi eraldi kõigis kolmes grupis) kergejõustikuvõistlustel selgitatakse talviste kergejõustiku võistluste ja teatejooksude koolidevahelise paremusjärjestuse alusel antud kohapunktide summeerimise teel.

Mõlemal võistlusel koostatakse eraldi pingerida kolmele grupile. Mõlemal võistlusel ja mõlemas pingereas saab: I koht 30 punkti, II koht 29 punkti, III koht 28 punkti jne.

Võrdsete punktide korral saab koolidevahelises arvestuses kõrgema koha kool, kes on kas talviste kergejõustiku võistluste või teatejooksude võistluste kokkuvõttes saavutanud parema võistkondliku koha. Kui ka see ei selgita paremus-järjestust, osutub paremaks teatejooksude võistlustel parema koha saanud kool.

Kergejõustku koondarvestuses autasustatakse kõigi kolme grupi parimat kooli rändkarikaga.

TÄHTSAD KUUPÄEVAD KOOLIDE ÕPETAJATELE

13.09 Kergejõustik teatejooksude võistkondade eelregistreerimine

18.09 Kergejõustik staadioni teatejooksude võistlused